پرزیدنت رجب طیب اردوغان، تورکیه ایله بئلاروسون، ۱،۵ میلیارد دلارلیق تیجارت هدفینی گرچکلشدیره‌بیله‌جک ایمکانا صاحب اولدوقلارینی سؤیله‌دی.
اردوغان و دعوتینه اجابتله تورکیه‌ده اولان بئلاروس پرزیدنتی آلکساندر لوکاشئنکو، جمهورباشقانی ساراییندا، باش باشا و هیاتلر آراسی گؤروشمه‌لرین آردین‌دان اورتاق مطبوعات کنفرانسی تشکیل ائتدی.
گؤروشمه‌لرده اردوغان، ایکی اؤلکه آراسین‌داکی سیاسی، حربی، اقتصادی، تیجاری و مد‌نی مسئله‌لری مذاکیره ائتمک ایمکانی تاپدیق" دئیه دانیشدی.
ایکی اؤلکه آراسین‌دا تیجارت حجمینین گلیشمکده اولدوغونو دیله گتیرن اردوغان، ۶ آنلاشمانین ایمضالاندیغینی سؤیله‌دی.
اردوغان، ۲۰۱۶دا ۱ میلیارد دلارلیق بیر تیجارت حجمینین هدفلندیگینی خاطیرلاداراق،
"بو تیجارت هدفینه هله چاتابیلمیش دئییلیک. گؤروشمه‌لریمیزده بو هدف ایستیقامتین‌ده داها چوخ چالیشیلماسینین گریینی ده اورتایا قویدوق و ایندی یئنی هدفیمیز ۱،۵ میلیارد دلارلیق بیر هدف‌دیر. تورکیه و بئلاروسون، اصلین‌ده بونو ائتمه ایمکانی وار" دئدی.
بئلاروسدا تورک مدنیتینه، تورکجه‌یه اولان ماراغین و بئلاروس‌لو توریستلرین ان چوخ سئچدیگی اؤلکه‌لردن بیرینین تورکیه اولماسینین سئویندیریجی اولدوغونو ایفاده ائد‌ن اردوغان، بونلاری سؤیله‌دی:
"ویزاسیز سیاحتلرین قاتقی‌سی ایله ۲۰۱۶.جی ایلده ۱۱۳ مین اولان بئلاروس‌لو قوناقلاریمیزین ساییسی ۲۰۱۸.جی ایلده ۲۴۵ مینه چاتدی".
اورتاق مطبوعات کنفرانسین‌دان اؤنجه، اردوغان و لوکاشئنکونون ایشتیراکی ایله ایکی اؤلکه آراسین‌دا آلتی آنلاشما‌نین ایمضالاندیغی مراسیم تشکیل ائدیلدی.
